b'\n_START_ARTICLE_\nSveti Tarzicije\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je u Rimu oko 245. godine. Rano je ostao bez roditelja pa je stanovao kod bogatog ujaka, koji je tada jo\xc5\xa1 uvijek bio poganin. Kod Tarzicija je bilo druga\xc4\x8dije te je\xc2\xa0on svoje kr\xc5\xa1\xc4\x87anstvo shvatio vrlo ozbiljno. No\xc4\x87u je kriomice odlazio na svete mise. Radi te hrabrosti, dje\xc4\x8daku je povjerena slu\xc5\xbeba stra\xc5\xbeara na vratima crkve._NEWLINE_Jednog dana je Tarziciju bila povjerena zada\xc4\x87a odnijeti Presveto koje je on zatvorenicima trebao dati za pri\xc4\x8dest. Jedan od sluga iz ku\xc4\x87e njegovog ujaka ve\xc4\x87 je dugo promatrao Tarzicijevo kretanje. Tada je nagovorio njegove vr\xc5\xa1njake i prijatelje da ga prate. Kada su ga sustigli u ulicu\xc2\xa0"Via Appia" zatra\xc5\xbeili da se igra s njima. Na prsima prekri\xc5\xbeene ruke Tarzicije je\xc2\xa0jo\xc5\xa1 ja\xc4\x8de stisnuo, \xc5\xa1tite\xc4\x87i Presveto, i krenuo dalje. Dalje su mu zaprije\xc4\x8dili put te udarali i kamenovali ga. No dr\xc5\xbee\xc4\x87i Presveto \xc4\x8dvrsto do same smrti, ostalo\xc2\xa0je netaknuto. Bilo je to najvjerojatnije 15. kolovoza 257. za\xc2\xa0vrijeme cara Valerija. Kr\xc5\xa1\xc4\x87ani su pokopali tijelo mu\xc4\x8denika Tarzicija u Kalistovim katakombama u\xc2\xa0Rimu. Papa Pavao I. dao je Tarzicijeve relikvije prenijeti u baziliku sv. Silvestra in Capite. Sveti Tarzicije bio je prvi ministrant Katoli\xc4\x8dke Crkve i zato je za\xc5\xa1titnik ministranata, mladih i\xc2\xa0\xc4\x8duvara Presvetog Sakramenta. Spomendan mu se slavi 15. kolovoza.'